Tämä artikkeli on **luettelo väestönlaskennoista maittain**.

Kartta maailman valtioiden viimeisimmän väestönlaskennan ajankohdasta 2016:  
   2005 tai myöhemmin   2000–2004
  1995–1999
  1990–1994
  1970–1989

Afganistan
----------

Afganistanissa suoritettiin osittainen ja epä­täydellinen väestön­laskenta vuonna 1980.

Alankomaat
----------

Alankomaissa väestönlaskenta suoritettiin ensimmäisen kerran vuonna 1795, viimeksi 1971. Vuonna 1879 säädetyn lain mukaan sellainen oli suoritettava joka kymmenes vuosi. Vuodesta 1899 lähtien ne pani toimeen *Centraal Bureau voor der Statistiek*.

Vuodeksi 1981 suunniteltua väestönlaskentaa lykättiin, ja lopulta se peruutettiin. Yksityisyyden suojaan liittyvistä syistä myöhemmätkin väestön­laskennat vuodesta 1991 lähtien on peruutettu. Niiden sijasta laaditaan tilastoja rekisterien ja kysely­tutkimusten perusteella.

Albania
-------

Albaniassa suoritettiin väestönlaskenta viimeksi vuonna 2001.. Edellinen väestönlaskenta oli suoritettu vuonna 1989 kommunistien valtakauden lopulla.

Algeria
-------

Algeriassa on yleinen väestönlaskenta suoritettu vuosina 1967, 1977, 1987, 1998 ja 2008. Viime väestönlaskenta suoritettiin vuonna 2016.

Antigua ja Barbuda
------------------

Väestö- ja asutuslaskelma on suoritettu vuosina 1991, 2001 ja 2011. Vuoden 2011 väestönlaskennan tulokset julkaistiin toukokuussa 2014.

Argentiina
----------

Argentiinassa kansallinen väestönlaskenta suoritetaan yleensä joka kymmenes vuosi, viimeksi 27. lokakuuta 2010.

Australia
---------

Australiassa väestön­laskennat panee toimeen Australian Bureau of Statistics. Sellainen suoritetaan yleensä joka viides vuosi, viimeksi 9. elokuuta 2011. Aikaisemmat väestön­laskennat Australiassa suoritettiin vuosina 1911, 1921, 1933, 1947, 1954 ja 1961, sekä vuoden 1961 jälkeen joka viides vuosi. Vuonna 2006 australialaiset saattoivat ensimmäisen kerran luovuttaa tiedot väestön­laskentaa varten verkon kautta.

Azerbaidžan
-----------

Azerbaidžanissa väestönlaskenta suoritettiin Venäjän ja Neuvostoliiton vallan aikana vuosina 1897, 1926, 1937, 1939, 1959, 1970, 1979 ja 1989. Maan itsenäistymisen jälkeen väestönlaskenta on suoritettu kaksi kertaa, vuosina 1999 ja 2009.

Bangladesh
----------

Bangladeshin tilastotoimisto (*Bangladesh Bureau of Statistics*, BBS) on suorittanut väestönlaskennan vuosina 1974, 1981, 1991 ja 2001. Vuonna 2011 se pidettiin maaliskuun 15. ja 19. päivien välisenä aikana.

Barbados
--------

Barbadoksella yleinen väestönlaskenta suoritettiin viimeksi vuonna 2010.

Benin
-----

Beninissä väestönlaskenta on suoritettu vuosina 1978, 1992 ja 2002.

Bolivia
-------

Boliviassa on suoritettu väestön- ja asutuslaskenta vuosina 1992 ja 2001. Viimeksi se suoritettiin 2012.

Brasilia
--------

Brasilian maantieteen ja tilastotieteen laitos (IGBE) suorittaa yleisen väestönlaskennan joka kymmenes vuosi, viimeksi 2010. Ensimmäisen kerran sellainen pantiin toimeen vuonna 1872, myöhemmin vuosina 1900, 1920, 1941, 1950, 1960, 1970, 1980, 1991 ja 2000.

Brasilian demografinen väestönlaskenta on yksi maailman hierarkkisimmista väestötietojen kokoelmista. Se sisältää tiedot koko maan, suuralueiden, osavaltioiden, makro- ja mikroalueiden, kuntien, kaupunginosien, osa-alueiden, lähialueiden ja tilastoalueiden tasolla.

Hallinnollisesta hierarkiatasosta riippuen joitakin tietoja ei julkaista, sillä ne ovat luottamuksellisia.

Esimerkiksi:

1. Tilastoinnin alimman tason muodostavat tilastoalueet, joihin kuuluu noin 300 kotitaloutta. Tällä tasolla kerätään tilastotietoa muun muassa asukkaiden iästä, asemasta perheessä, sukupuolesta ja tuloista. 

2. Kaupunginosien tasolta kerätään tilastotietoa asukkaiden rodusta, ihonväristä, uskonnosta ja vammaisuudesta jne.

3. Kuntien ja kaupunkien tasolla kerätään tilastotietoa myös bruttokansantuotteesta, teollisuus- ja maataloustuotannosta, muuttoliikkeestä eri kaupunkien välillä, työllisyysasteesta, yritysten lukumäärästä ja kaupan määrästä.

Bulgaria
--------

Bulgarian kuvernöörit järjestivät kansallisen väestönlaskennan pian maan itsenäistymisen jälkeen. Vuonna 1881 sellainen pantiin toimeen ruhtinaskunnassa, vuonna 1884 Itä-Rumeliassa. Yhdistyneessä maassa sellainen suoritettiin ensimmäisen kerran vuonna 1888. Myöhemmin sellainen on suoritettu vuosina 1892, 1900, 1905, 1910, 1920, 1926, 1934, 1946, 1956, 1965, 1975, 1985, 1992 ja 2001.

Väestönlaskentojen tuloksia vuodesta 1888 toiseen maailman­sotaan saakka pidetään ajan oloon nähden hyvin luotettavina. Bulgarian sen­aikaiset johtavat tilasto­tieteilijät olivat yleensä opiskelleet Länsi-Euroopan yli­opistoissa, osallistuneet ahkerasti kansain­väliseen yhteis­työhön ja omaksuneet aika­kauden parhaat menetelmät. Myöhempien väestön­laskentojen tulosten laatu on kiistan­alainen. Uskontoa koskeva kysymys vuoden 2001 väestön­laskennassa ei tehnyt mahdolliseksi laskea uskonto­kuntiin kuulumattomien bulgarialaisten lukumäärää erikseen.

Chile
-----

Chilessä kansallinen tilastotoimisto *Institute Nacional de Estadísticas* (INE) suorittaa väestönlaskennan joka kymmenes vuosi, viimeksi 2012.

Costa Rica
----------

Costa Ricassa yleinen väestön­laskenta on suoritettu vuosina 1864, 1883, 1892, 1927, 1950, 1963, 1973, 1984, 2000 ja 2011.

Egypti
------

Finanssiministeriön tilastotoimisto pani toimeen ensimmäisen väestönlaskennan vuonna 1882, mitä pidettiin valmistavana askelena: ensimmäinen koko väestöä koskeva laskenta suoritettiin vuonna 1897. Siitä lähtien väestönlaskenta on suoritettu joka kymmenes vuosi, viimeksi 2007.

Espanja
-------

Espanjassa väestönlaskennan suorittaa Kansallinen Tilastovirasto (*Instituto Nacional de Estadística*, INE) joka kymmenes vuosi. Väestönlaskennoilla on maassa pitkät perineet; ensimmäinen sellainen pantiin Kastilian kuningaskunnassa toimeen jo 1100-luvulla Alfonso VII:n määräyksestä. Ensimmäisen nykyaikaisen laskennan toteutti kuitenkin vasta Arandan kreivi vuonna 1768 kuningas Kaarle III:n hallitessa. Viisi viimeisintä väestönlaskentaa on suoritettu vuosina 1971, 1981, 1991, 2001 ja 2011.

Etiopia
-------

Etiopiassa väestönlaskenta on suoritettu kolme kertaa, vuosina 1984, 1994 ja 2007. Ne panee toimeen tilastollinen keskusvirasto.

Vuoden 2007 väestönlaskenta suoritettiin suurimmaksi osaksi vuonna 2007 eikä käsittänyt somalialueita eikä Afarin aluetta. Pohjoinen Afar on kaukainen, kuuma ja kuiva alue. Maan itäosien somalialueella, Ogadenissa asuu paimentolaisina suuri somaliväestö, ja se on konfliktialue, jossa Etiopian asevoimat taistelevat Ogadenin kansallista vapautusrintamaa (ONLF) vastaan.

Filippiinit
-----------

Filippiineillä ensimmäisen virallisen väestönlaskennan pani toimeen maata silloin vielä siirtomaana hallinneen Espanjan hallitus kuninkaallisen asetuksen nojalla. Tällöin oli laskettava kaikki henkilöt, jotka olivat elossa keskiyöllä 31. joulukuuta 1877. Ensimmäinen laskenta, jossa tietoja kerättiin ovelta ovelle tehtävillä kyselyillä, suoritettiin Yhdysvaltain kongressin heinäkuussa 1902 hyväksymän lain nojalla vuonna 1903. 

Filippiinien itsenäisyttyä väestönlaskenta on suoriettu vuodesta 1960 lähtien joka viides vuosi. Ne panee toimeen Filippiinien tilastovirasto. Väestönlaskentojen välillä virasto laatii vuosittain arvioita, jotka perustuvat haastatteluihin ja tilastollisiin malleihin.

Guatemala
---------

Guatemalassa on suoritettu nykyaikainen väestönlaskenta vuosina 1930, 1950, 1964, 1973, 1981, 1994 ja 2002. Vuosien 1950 ja 1964 laskentojen tuloksia on pidetty kyseenalaisina, koska mayaväestö oli luokiteltu väärin, ja vuoden 1994 laskentaa yleisemminkin. Heinäkuussa 2009 Guatemalan väkiluku oli noin 14 miljoonaa.

Hongkong
--------

Väestönlaskenta suoritetaan joka kymmenes vuosi, ja lisäksi pienempi laskenta kahden varsinaisen väestönlaskennan välillä. Ne suorittaa Hongkongin hallituksen väestönlaskenta- ja tilasto-osasto. Väestönlaskenta suoritettiin viimeksi vuonna 2011.

Indonesia
---------

Ensimmäinen koko maata koskenut väestönlaskenta suoritettiin siirtomaakaudella vuonna 1930. Jo sitä ennen, vuonna 1920, oli suoritettu vain osia maasta koskenut laskenta. Myöhemmin laskentoja suoritettiin epäsäännöllisin välein. Maan itsenäistymisen jälkeen kaksi ensimmäistä laskentaa suoritettiin vuosina 1961 ja 1971. Vuodesta 1980 lähtien väestönlaskenta on suoritettu säännöllisesti joka kymmenes vuosi. Lisäksi joka kymmenes vuosi suoritetaan talouslaskenta viisi vuotta väestönlaskennan jälkeen ja maatalouslaskenta kolme vuotta väestönlaskennan jälkeen. Viimeksi väestönlaskenta suoritettiin toukokuussa 2010.

Intia
-----

*Pääartikkeli: Intian väestö*
Intiassa joka kymmenes vuosi suoritettava väestönlaskenta on Intian väestöä koskeva ensisijainen tietolähde. Vuoden 2011 väestönlaskenta on yksi suurimmista, mitkä maailmassa on milloinkaan suoritettu.

Intian ensimmäinen nykyaikainen väestön­laskenta tehtiin vuonna 1872. Säännöllisesti niitä alkoi tehdä vuodesta 1881 lähtien lordi Rippon, minkä jälkeen sellainen on suoritettu joka kymmenes vuosi. Intian viides­toista kansallinen väestön­laskenta aloitettiin 1. touko­kuuta 2010. Sen yhteydessä muodostetaan kansallinen väestö­rekisteri, johon tallennetaan maan kaikkien asukkaiden valok­uvat ja sormen­jäljet. Kaikki Intian asukkaat saavat myös henkilö­tunnukset ja kansalliset henkilö­todistukset. 

Väestönlaskennan toteuttaa Delhissä toimiva sisä­asiain­ministeriön alainen Registrar General and Census Commissioner of India vuonna 1948 säädetyn lain mukaisesti. Laki antaa maan hallitukselle laajat valtuudet päättää väestön­laskennan ajan­kohdasta sekä velvoittaa ketä tahansa kansalaista osallistumaan sen edellyttämiin tehtäviin. Laki velvoittaa myös jokaisen kansalaisen vastaamaan kysymyksiin totuuden­mukaisesti. Väärin vastaamisesta lomakkeen kysymyksiin tai vastaamatta jättämisestä on säädetty rangaistus. Laskennassa saadut henkilö­kohtaiset tiedot laki kuitenkin määrää salassa­pidettäviksi. 

Väestönlaskenta suoritetaan kahdessa vaiheessa: ensin lasketaan ja numeroidaan talot, sen jälkeen niiden asukkaat. Laskenta suoritetaan seulonta­menettelyllä. Ensin käydään vierailulla jokaisessa koti­taloudessa, josta erikseen koulutettu väestön­laskentaja kerää tietoa. Tällöin selvitetään koti­talouden henkilöiden lukumäärä, onko asunnossa vesi- ja sähkö­johdot, maan­omistus, omistetut kulku­neuvot ja tietokoneet sekä muut varat ja velat. Toisessa vaiheessa koko väkiluku lasketaan ja henkilöitä koskevat tilastot kootaan.

Iran
----

Iranin tilastokeskus on toimeenpannut valtakunnan laajuisen väestölaskennan yleensä joka kymmenes vuosi, ensimmäisen kerran vuonna 1956 (1335 iranilaisen kalenterin mukaan). Silloin maassa oli 19 miljoonaa asukasta. Myöhemmin väestönlaskennat on suoritettu vuosina 1966, 1976, 1986, 1996, 2006, 2011 ja 2016. Vuosina 2006–2016 laskentojen väli oli siis vuonna 2008 säädetyn lain mukaan viisi vuotta. Tämä laki kuitenkin kumottiin vuonna 2020, ja maan presidentti ilmoitti, että seuraava väestönlaskenta suoritetaan vuonna 2026. Aiheena vuoden 2021 laskennan peruuttamiseen olivat kansainvälisistä pakotteista aiheutuneet taloudelliset vaikeudet sekä COVID-19-pandemian vaikutukset.

Irlanti
-------

Vuosina 1821–1911 Irlannissa suoritettiin väestönlaskenta joka kymmenes vuosi. Maan itsenäistyttyä sellainen suoritettiin ensimmäisen kerran vuonna 1926 ja sen jälkeen kymmenen vuoden välein vuoteen 1946 saakka. Sen jälkeen, vuosina 1951–2011, väestönlaskenta suoritettiin yleensä joka viides vuosi, ei kuitenkaan vuosina 1976 ja 2001, jolloin laskennat lykkäytyivät vuosiin 1979 ja 2002. Seuraava väestönlaskenta on määrä suorittaa vuonna 2022.Kaikki väestönlaskentojen alkuperäiset tulokset vuodesta 1901 on säilytetty, samoin joitakin osuuksia 1800-luvulla suoritetuista.

Väestönlaskennat Irlannissa suorittaa Tilastollinen keskustoimisto (engl. *Central Statistics Office*. Nykyisin laskenta suoritetaan joka viides vuosi, yksityiskohtaisimmin vuosiluvun päättyessä numeroon 1 ja vähemmän yksityiskohtaisesti sen päättyessä numeroon 6. Vuoden 1976 laskenta kuitenkin keskeytettiin taloudellisista syistä, mutta sellainen suoritettiin vuonna 1979, kun oli käynyt selväksi, että vuoden 1970 jälkeen oli tapahtunut huomattavia demografisia muutoksia. Vuoden 2001 laskenta siirrettiin vuoteen 2002 suu- ja sorkkatautiepidemian vuoksi.

1800-luvulla suoritettujen väestönlaskentojen asiakirjat ovat suurelta osin tuhoutuneet. Tuloksia vuosilta 1901 ja 1911 säilytetään Irlannin kansallisarkistossa, ja ne ovat julkisesti luettavissa arkiston verkkosivuilta. Myös laskentojen 1926–1946 tuloksia säilytetään kansallisarkistossa, mutta ne ovat Tilastollisen keskustoimiston valvonnassa. Kaikilta osiltaan julkisiksi asiakirjat tulevat sadan vuoden kuluttua ksutakin väestönlaskennasta.

Islanti
-------

Islannin ensimmäinen väestönlaskenta suoritettiin vuonna 1703, pian Tanskassa vuonna 1701 suoritetun jälkeen. Se oli ensimmäinen väestönlaskenta, jossa kokonaisen maan kaikkien asukkaiden nimi, ikä ja yhteiskunnallinen asema lueteltiin. Kaikki tieto on säilynyt, joskin alkuperäisistä asiakirjoista osa on kadonnut. Seuraavat väestönlaskennat suoritettiin vuosina 1801, 1845 ja 1865. 

Vuonna 1952 perustettu väestörekisteri (*Þjóðskrá*) teki uudet väestönlaskennat tarpeettomiksi. Kaikki Islannissa syntyneet ja sinne muuttaneet rekisteröidään automaattisesti. Väestöre­kisterissä käytetään henkilötunnusta (*kennitala*), joka sisältää syntymäajan muodossa ddmmyy sekä lopussa neljä numeroa, joista kolmas on tarkiste ja neljäs osoittaa syntymän vuosisadan (1900-luvulla syntyneillä 9, 2000-luvulla syntyneillä 0). 

Kansallista rekisteriä ylläpidetään elektronisessa muodossa. Myös esimerkiksi pankkitileissä käytetään henkilö­tunnusta taikka sitä vastaavaa yrityksen tai järjestön tunnus­numeroa.

Iso-Britannia
-------------

Ensimmäinen väestönlaskenta nykyisen Ison-Britannian alueella pidettiin Dál Riatassa 600-luvulla. Vuonna 1086 laadittu Domesday Book sisältää luettelot koti­talouksista, mutta se ei ole täydellinen eikä sen tarkoitus ollut sama kuin nyky­aikaisten väestön­laskentojen.

Ensimmäinen nykyaikainen väestön­laskenta suoritettiin vuonna 1801, mihin vaikutti Thomas Malthusin muutamaa vuotta aikaisemmin julkaisema teos *An Essay On The Principle Of Population*. Tämän jälkeen väestön­laskenta on suoritettu joka kymmenes vuosi, viimeksi 2011.Toisen maailman­sodan vuoksi vuonna 1941 ei kuitenkaan pidetty väestön­laskentaa.

Neljässä ensimmäisessä väestön­laskennassa 1801–1831 laskettiin lähinnä vain asukas­luku eikä sanottavasti kerätty henkilö­tietoja. General Register Officen vuonna 1841 suorittama väestönlaskenta oli ensimmäinen, jossa laadittiin jokaisen koti­talouden ja laitoksen kaikkien asukkaiden nimi­luettelot. Vuodesta 1851 lähtien on rekisteröity myös kunkin henkilön ikä ja suhde koti­talouden pää­henkilöön. 

Englanissa ja Walesissa väestön­laskennan suorittaa Office for National Statistics (ONS). Skotlannissa sen suorittaa Skotlannin yleinen rekisteritoimisto, *The General Register Office for Scotland* (GROS), Pohjois-Irlannissa *Northern Ireland Statistics and Research Agency* (NISRA). Kerätyt tiedot tulevat julkisiksi 100 vuoden kuluttua; niinpä uusimmat julkiset rekisterit ovat Englannista ja Walesista vuodelta 1911. Skotlannin saman vuoden tiedot tulevat julkisiksi vuonna 2011. Kaikki vuosien 1841–1911 väestö­laskentojen tiedot on nykyisin tallennettu verkkoon ja saatavilla. 

Vuoden 2011 väestönlaskenta pidettiin 27. maaliskuuta.

Israel
------

Israelin ensimmäinen väestönlaskenta suoritettiin marras­kuussa 1948, kuusi kuukautta maan itsenäistymisen jälkeen, väestörekisterin perustamiseksi. Myöhemmin Israelin tilastokeskus (*Israel Central Bureau of Statistics*, ICBS) on suorittanut sellaisen vuosina 1961, 1972, 1983 ja 1995. Tällöin 20 prosenttia koti­talouksista joutui täyttämään laajan ja loput suppeamman kyselylomakkeen. Laissa ei ole säädetty, että väestön­laskenta on suoritettava säännöllisin väli­ajoin; käytännössä ICBS pyytää sellaisen suoritettavaksi, minkä jälkeen hallitus tekee asiasta päätöksen. Vuonna 2006 pidettäväksi aiottu väestönlaskenta lykkäytyi vuoteen 2009 saakka. Kustannusten säästämiseksi tällä kertaa suoritettiin vain 20 prosenttia väestöstä koskeva kysely.

Italia
------

Italiassa *Istituto Nazionale di Statistica* (ISTAT) toteuttaa yleisen väestön­laskennan joka kymmenes vuosi, viimeksi 2011.

Itävalta
--------

Itävallassa väestönlaskennat suorittaa Itävallan tilastokeskus. Sellainen pannaan toimeen joka kymmenes vuosi, viimeksi 9. elokuuta 2011.

Japani
------

Japanissa sisäasiain- ja liikenne­ministeriön alainen tilasto­toimisto suorittaa yleisen väestönlaskennan joka viides vuosi, viimeksi 1. lokakuuta 2010.

Väestönlaskentalomakkeessa on ilmoitettava kunkin henkilön nimi, sukupuoli, suhde kotitalouden päämieheen, syntymäkuukausi ja -vuosi, siviilisääty, perheenjäsenten lukumäärä, asutustyyppi, asunnon pinta-ala, lokakuun 1. päivää edeltäneellä viikolla tehtyjen työtuntien lukumäärä, työllisyystilanne, työnantajan nimi ja toimiala sekä työn laatu.

Kansalaisuudestaan riippumatta kaikki Japanin asukkaat ovat velvolliset täyttämään väestön­laskenta­lomakkeet. Lomake on japaninkielinen, mutta siitä on pyynnöstä saatavissa käännökset 27 muulle kielelle. Tietoverkossa lomakkeen voi täyttää vain japaniksi.

Kaikki väestönlaskennassa kerätty tieto on luottamuksellista, ja sitä suojaa tilastolaki. Väestönlaskennassa saatuja tietoja ei saa käyttää esimerkiksi maahanmuuton valvontaan, poliisikuulusteluihin tai verojen keräämiseen. Laskennan valmistuttua kaikki lomakkeet hävitetään.

Tokiossa asukkaat voivat itse valita, vastaavatko he kyselyihin paperisella lomakkeella vai tietoverkossa. Kyselyä varten kukin saa oman tunnuksen ja salasanan. Muualla maassa kaikkien on täytettävä paperinen lomake. Näin on menetelty, koska suuri osa tokiolaisista asuu kerrostaloissa, joihin väestölaskentaa suorittavilla virkailijoilla ei yleensä ole

Jordania
--------

Jordaniassa väestönlaskenta suoritettiin ensimmäisen kerran maan itsenäistyttyä vuonna 1946 ja uudestaan 1952. Tällöin laskettiin vain henkilöiden lukumäärät koti­talouksissa. Täydellisempi väestön­laskenta suoritettiin ensimmäisen kerran vuonna 1961, myöhemmin vuosina 1979, 1994 ja 2004. Väestön jakautuminen jordanialaisiin ja palestiina­laisiin on ollut poliittisesti arka­luontoinen kysymys vuoden 1967 kuuden päivän sodasta lähtien.

Kanada
------

Kanadassa väestönlaskennat suorittaa Statistics Canada. Ensimmäisen väestönlaskennan pani vuonna 1666 toimeen ranskalainen intendentti Jean Talon selvittääkseen silloisen Uuden Ranskan väkiluvun. Samaa menetelmää ja saatuja tietoja käytettiin hyväksi, kun Kanada muodostettiin 201 vuotta myöhemmin. Kanadan eri provinsseissa suoritettiin väestönlaskentoja 1800-luvulla ja aikaisemmin. Vuonna 1871 väestönlaskenta suoritettiin Nova Scotian, Ontarion, New Brunswickin ja Quebecin provinsseissa.

Nykyään Kanadassa suoritetaan väestönlaskenta joka kymmenes vuosi, viimeksi 2011. Vuosikymmenen puolivälissä (1976, 1986, 1996 jne) pidettävistä väestönlaskennoista käytetään termiä *quinquennial census*, muista termiä *decennial census*. Ensimmäinen *quincennial census* pidettiin vuonna 1956.

Vuoden 2006 väestönlaskennassa oli ensimmäisen kerran mahdollista vastata kysymyksiin verkon välityksellä. Vaihtoehtoisesti oli edelleen mahdollista lähettää tiedot maksutta postitse tai puhelimitse.

Albertan provinssissa kunnallishallintolain (engl. *Municipal Government Act (MGA)* 57. pykälä oikeuttaa kunnat panemaan toimeen oman väestönlaskentansa minä vuonna tahansa.

Kenia
-----

Keniassa ensimmäinen väestönlaskenta suoritettiin vuonna 1948, jolloin maa oli vielä brittiläinen siirtomaa. Vuodesta 1969 lähtien väestönlaskenta on suoritettu joka kymmenes vuosi, viimeksi 2009. Kenia on ensimmäinen Afrikan maa, jossa väestönlaskenta saatiin valmiiksi yhden vuoden kuluessa.

Kiina
-----

Kiinassa yleinen väestön­laskenta on suoritettu vuosina 1913 ja 1944 sekä Kiinan kansan­tasa­vallan aikana vuosina 1953, 1964, 1982, 1990, 2000 ja 2011. Nämä ovat olleet maailman suurimpia väestön­laskentoja, joissa on yritetty laskea jokainen mies, nainen ja lapsi maailman runsas­väkisimmässä maassa. Vuosina 2000 ja 2010 laskentojen suorittamiseen osallistui noin kuusi miljoonaa virkailijaa.

Kansallisten väestönlaskentojen välillä on yhtä prosenttia väestöstä koskeva tutkimus suoritettu vuosina 1987, 1994 ja 2005 sekä 0,1 prosenttia koskeva tutkimus vuodesta 2000 lähtien vuosittain.

Kansallisia maataloutta, taloutta ja teollisuutta koskevia laskentoja on alettu suoritettu säännöllisesti, ensimmäisen kerran vuonna 2004 ja toisen kerran 2008.

Kosovo
------

Kosovo, jota vuodesta 1999 saakka on hallinnut YK:n väliaikaishallinto UNMIK, julistautui itsenäiseksi vuonna 2008. Kosovon tilastovirasto suoritti väestönlaskennan viimeksi vuonna 2011. Seuraava laskenta on määrä suorittaa vuonna 2021. Ensimmäisen väestönlaskennan myös Kosovon alueella suoritti Serbien, kroaattien ja sloveenien kuningaskunta vuonna 1921.

Kreikka
-------

Kreikassa väestönlaskennan suorittaa Kreikan kansallinen tilastotoimisto joka kymmenes vuosi, viimeksi 2011.

Kroatia
-------

Kroatiassa väestön­laskenta suoritetaan joka kymmenes vuosi, viimeksi huhti­kuussa 2011. Ensimmäisen kerran sellainen suoritettiin vuonna 1857, jolloin nykyinen Kroatia oli osa Itä­vallan keisari­kuntaa.

Latvia
------

Latviassa väestönlaskenta suoritettiin viimeksi vuonna 2011. Aikaisemmin sellainen oli suoritettu seitsemän kertaa, useimmat niistä neuvostovallan aikana. Nykyään väestönlaskennat panee toimeen tilastollinen keskusvirasto *Centrālā Statistikas Pārvalde*.

Libanon
-------

Libanonissa ei ole pidetty väestönlaskentaa vuoden 1932 jälkeen. Silloin maan väkiluku oli 861 399. Myöhemmin maan väkiluku on yritetty arvioida useita kertoja: vuonna 1956 sen arveltiin olevan 1 411 416, joista 54 % kristittyjä ja 44 % muslimeja. Myöhemmät yritykset väestönlaskentojen suorittamiseksi ovat kaatuneet monien konfliktien vuoksi, joita maassa esiinty varsinkin 1970- ja 1980-luvuilla. Conducting a census since then has been complicated by various conflicts in the 1970s and 1980s, sekä myös uskonnollisten kiistojen arkaluontoisuuden vuoksi.

Malesia
-------

Malesiassa väestönlaskenta on suoritettu kymmenen vuoden välein vuodesta 1960 lähtien (poikkeuksena neljäs väestönlaskenta, joka suoritettiin 1991).

Mauritius
---------

Mauritiuksessa väestön- ja asutuslaskenta on suoritettu vuosina 1972, 1983, 2000 ja 2001. Vuoden 1972 laskennassa jokaiselta kysyttiin myös heidän rodullista ja etnistä alkuperää, mutta myöhemmistä laskennoista tämä kysymys poistettiin, koska hallitus piti sitä epäsopua aiheuttavana. Maan tilastolaissa on säädetty, että kaikki viralliset väestönlaskennat suorittaa *Statistics Mauritius*, joka vastaa myös aineiston säilyttämisestä.

Meksiko
-------

Meksikossa väestän laskenta on suoritettu kymmenen vuoden välein. Viimeisimmät laskennat on suoritettu 1960, 1970, 1980,1990, 2000, 2005 ja 2010. Vuoden 1990 jälkeen väestön laskenta on suoritettu viiden vuoden välein.

Mosambik
--------

Ensimmäinen väestönlaskenta suoritettiin 1980. Toinen vuonna 1997. Kolmas elokuussa 2007.

Nepal
-----

Nepalissa väestönlaskennat suorittaa Tilastollinen keskusvirasto. Väestönlaskenta son suoritettu ensimmäisen kerran vuonna 1911 ja viimeksi 2011. Tulossa oleva vuoden 2021 väestönlaskenta on ensimmäinen Nepalin demokraattisen liittotasavallan aikana suoritettava.

Nigeria
-------

Nigeriassa väestönlaskenta suoritettiin siirtomaavallan aikana vuosina 1866, 1871, 1896, 1901, 1911, 1921 ja 1952. Laskenat kattoivat vain maan eteläosan paitsi vuoden 1952 väestönlaskenta, joka oli maanlaajuinen. Ennen vuotta 1951 laskennat perustuivat pikemminkin hallinnollisiin arviointeihin kuin todelliseen luettelointiin.

Maan itsenäistyttyä väestönlaskenta on suoritettu vuosina 1963, 1976, 1991 ja 2006. Vuosien 1973 ja 2006 laskentojen tuloksista on paljon kiistelty. Vuoden 2006 laskennan mukaan maan väkiluku on 140 000 000. Luettelojen laatimiseen osallistui kaikkiaan 700&nsp;000 henkilöä.

Norja
-----

Norjan miespuolinen väestö laskettiin ensimmäisen kerran 1660-luvlla ja vuonna 1701. Myöhempiä tilastollisia laskentoja suoritettiin vuosina 1769, 1815, 1835, 1845 ja 1855. Nojan ensimmäinen täydellinen väestönlaskenta suoritettiin vuonna 1801, jolloin Norja oli vielä Oldenburgin suvun hallinnassa osana Tanska-Norjaa. Tällöin noudatettiin *de jure* periaatetta, jonka mukaan sotilaat ja maassa asuvat ulkomaalaiset laskettiin. Vuosien 1801, 1865, 1900 ja 1910 väestönlaskentojen tulokset on nykyisin tallennettu Internetiin. Väestönlaskentojen asiakirjat tulevat julkisiksi sadan vuoden kuluttua.

Vuodesta 1900 lähtien väestönlaskenta on suoritettu joka kymmenes vuosi, ei kuitenkaan 1940, jolloin se lykkäytyi vuoteen 1946 saakka, eikä 2000, jolloin se lykkäytyi seuraavaan vuoteen. Vuodesta 2001 lähtien väestönlaskennan yhteydessä on laadittu myös tilasto asunto-oloista. Vuoden 2001 kyselylomakkeessa kysyttiin tietoja vain kotitalouksista ja ketkä niistä asuivat, kun taas vuonna 2011 ei kansalaisille lähetetty mitään lomakkeita, sillä tilastojen laadintaan riittivät viranomaisten muutoin ylläpitämät tiedot.

Oman
----

Omanin sulttaanikunnassa on suoritettu väestönlaskenta vuosina 1993, 2003 ja 2010.

Pakistan
--------

Pakistanin itsenäistymisen jälkeen maassa suoritettiin väestönlaskenta ensimmäisen kerran vuonna 1951. Silloin säädettiin, että sellainen oli suoritettava joka kymmenes vuosi. Toinen väestönlaskenta suoritettiinkin vuonna 1961. Kolmas laskenta kuitenkin voitiin Bangladeshin itsenäisyyssodan vuoksi suorittaa vasta vuonna 1972. Neljäs väestönlaskenta suoritettiin vuonna 1981, mutta viides lykkäytyi maaliskuuhun 1998 saakka. Kuudes väestölaskenta aiottiin suorittaa lokakuussa 2008, mutta se jouduttiin peruuttamaan maan poliittisen epävakauden vuoksi. Pitkään viivästynyt väestönlaskenta voitiin suorittaa vasta maaliskuussa 2017, jolloin edellisestä oli kulunut jo 19 vuotta.

Peru
----

Perussa ensimmäinen väestönlaskenta suoritettiin vuonna 1836. Viimeksi sellainen suoritettiin 11. kerran lokakuussa 2017, ja sen pani toimeen 
Instituto Nacional de Estadística e Informática*.*

Pohjois-Makedonia
-----------------

Pohjois-Makedonia perustettiin (aluksi Makedonia-nimisenä) Jugoslavian hajotessa vuonna 1991. Ensimmäinen väestön- ja asutuslaskenta suoritettiin kesällä 1994, seuraava vuonna 2002. Maan väestöstä osa on albanialaista, osa makedonialaista alkuperää. Väestön etnistä jakaumaa pidetään arkaluontoisena, minkä vuoksi molemmat laskennat suoritettiin kansainvälisten asiantuntijoiden tarkkailun alaisina.

Portugali
---------

Ensimmäinen järjestelmällinen väestönlaskenta Portugalissa suoritettiin 1. tammikuuta 1864. Nykyisin väestönlaskennat suorittaa Kansallinen tilastovirasto (*Instituto Naciona de Estatistica*, INE) joka kymmenes vuosi, viimeksi 21. maaliskuuta 2011.

Puola
-----

Puolassa suoritetaan nykyään väestönlaskenta 10 vuoden välein. Viimeisin pidettiin 1. huhtikuuta–30. syyskuuta 2021.

Ranska
------

Ranskassa väestönlaskennat suorittaa INSEE. Vuodesta 2004 lähtien osittainen laskenta on suoritettu joka vuosi, ja tulokset julkaistaan keskimäärin joka viides vuosi.

Romania
-------

Romaniassa väestönlaskenta suoritettiin ensimmäisen kerran vuonna 1859. Myöhemmin sellainen on suoritettu vuosina 1899, 1912, 1930, 1941, 1958, 1956, 1966, 1977, 1992, 2002 ja 2011. Vuodeksi 2021 suunniteltu väestönlaskenta päätettiin COVID-19-pandemian vuoksi siirtää seuraavaan vuoteen.

Ruotsi
------

Ruotsissa väestönlaskenta suoritettiin ensimmäisen kerran vuonna 1749, väestö- ja asutuslaskenta viimeksi 1990. Suunnitelmien mukaan tulevaisuudessa laskennat suoritetaan väestörekisterien perusteella.

Saksa
-----

Euroopan ensimmäinen järjestelmällinen väestön­laskenta suoritettiin vuonna 1719 Preussissa, joka tuolloin käsitti suunnilleen nykyisen pohjois-Saksan ja länsi-Puolan.

Ensimmäinen koko Saksan keisarikuntaa koskeva väestön­laskenta suoritettiin vuonna 1895. Yritykset suorittaa väestön­laskenta Saksan liitto­tasa­vallassa 1980-luvulla epä­onnistuivat, koska osa lomakkeissa esitetyistä kysymyksistä oli luonteeltaan hyvin henkilö­­kohtaisia, minkä vuoksi kansalaiset järjestivät kampanjoita laskennan boikotoimiseksi. Saksan perustus­laki­tuomio­istuin keskeyttikin väestön­laskennat vuosina 1980 ja 1983. Viimeksi sellainen suoritettiin vuonna 1987. Tämän jälkeen Saksassa on käytetty otantaa muihin tilastollisiin menetelmiin yhdistettynä varsinaisen väestön­laskennan sijasta.

Saudi-Arabia
------------

Saudi-Arabiassa väestönlaskenta on suoritettu vuosina 1974, 1992, 2004 ja 2010. Lisäksi vuonna 1999 suoritettiin maatalouslaskenta.

Serbia
------

Serbiassa väestönlaskenta suoritetaan yleensä joka kymmenes vuosi, viimeksi vuonna 2011. Kaksi edellistä on suoritettu vuosina 1991 ja 2002; näistä jälkimmäinen oli alkujaan määrä suorittaa vuonna 2001, mutta se lykkäytyi seuraavaan vuoteen. Aikaisemmin maa oli ollut osa Jugoslaviaa, jossa väestönlaskenta oli suoritettu kommunistivallan aikana vuosina 1948, 1953, 1961, 1971 ja 1981 ja sitä ennen Jugoslavian kuningaskunnassa vuosina 1921 ja 1931. Vuodeksi 1941 suunniteltu väestönlaskenta jäi toteuttamatta toisen maailmansodan vuoksi.

Itsenäisessä Serbian ruhtinaskunnassa väestönlaskenta oli suoritettu ensimmäisen kerran vuonna 1834 sekä myöhemmin vuosina 1841, 1843, 1846, 1850, 1854, 1859, 1863, 1866 ja 1874. Serbian kuningaskunnassa väestönlaskenta suoritettiin kuusi kertaa, ensimmäisen kerran vuonna 1884 ja viimeisen kerran 1910. Tämän jälkeen seuranneiden lukuisten sotien vuoksi uutta laskentaa ei voitu suorittaa ennen kuin sellainen vuonna 1921 suoritettiin maan tultua osaksi yhdistynyttä Jugoslaviaa.

Niissä osissa Serbiaa, jotka vuoteen 1918 saakka olivat kuuluneet Itävalta-Unkariin, väestönlaskennan olivat toimittaneet tämän valtakunnan viranomaiset viisi kertaa, ensimmäisen kerran 1869, välittömästi Kaksoismonarkian muodostamisen jälkeen, sekä myöhemmin vuosina 1880, 1890, 1900 ja 1910.

Slovakia
--------

Nykyisen Slovakian alueella ensimmäisen nykyaikaisen väestönlaskennan toimeenpani Unkarin hallitus vuonna 1869. Siinä luetteloitiin maan kaikkiin uskontokuntiin kuuluvat asukkaat. Nykyisin väestönlaskenta suoritetaan Slovakian tasavallan tilastoviraston johdolla joka kymmenes vuosi, viimeksi toukokuussa 2011.

Slovenia
--------

Slovenian kuuluessa Jugoslaviaan väestönlaskenta suoritettiin toisen maailmansodan jälkeen vuosina 1948, 1953, 1961, 1971, 1981 ja 1991. Slovenian itsenäistyttyä sellainen on suoriettu vuonna 2002 ja 2011.

Sri Lanka
---------

Ceylonissa eli nykyisessä Sri Lankassa ensimmäinen varsinainen väestönlaskenta suoritettiin vuonna 1871. Siitä lähtien sellainen on eräin poikkeuksin toteutettu joka kymmenes vuosi. Vuoden 1941 laskenta viivästyi toisen maailmansodan vuoksi vuoteen 1946 saakka. Myös vuosiksi 1951 ja 1961 tarkoitetut laskennat siirrettiin vuosiin 1953 ja 1963. Sen jälkeen väestönlaskenta suoritettiin vuosina 1971, 1981 ja 2001, mutta vuonna 1991 sellaista ei maan sisäisten levottomuuksien vuoksi voitu panna toimeen. Viimeksi väestönlaskenta suoritettiin vuonna 2011.

Sudan
-----

Sudanissa väestönlaskenta on suoritettu vuosina 1955–1956, 1973 (koko maassa), 1983 (koko maassa), 1993 (vain maan pohjoisosassa) ja 2008. Joillakin alueilla kuten Darfurissa, Jubassa ja Malakalissa, laskennan toimittamisessa oli suuria vaikeuksia.

Suomi
-----

Vuonna 1938 säädetyn väestölaskentalain mukaan Suomessa määrättiin suoritettavaksi kymmenen vuoden välein yleinen väestönlaskenta ja siihen liittyvä asunto- ja kiinteistö­laskenta. Ensimmäinen tällainen laskenta oli tarkoitus tehdä vuonna 1940, mutta sodan vuoksi sitä ei tuolloin tehty. Niinpä ensimmäinen yleinen väestön­laskenta suoritettiin vasta vuoden 1950 lopussa. Väestölaskentalaki kumottiin joulukuussa 2017.

Varsinaisten väestön­laskentojen lisäksi Suomessa laadittiin 1620-luvun lopulta lähtien vuosittain henkikirjat. Henkikirjoissa on taloittain alkujaan kaikki 15–65-vuotiaat henkilöt, paitsi aateliset, sotilaat ja ne, jotka työkyvyttömyyden tai muun syyn vuoksi oli vapautettu henkirahan maksamisesta. Vuodesta 1766 lähtien niihin merkittiin koko väestö, myös veroista vapautetut. Ankaran verotuksen aikana joku talo jättäytyi Suomessa pois laskennasta välttyäkseen verotukselta. Valtio poisti kuitenkin tällaisilta taloilta etuudet, jotta poisjättäytymisiä ei olisi.*lähde?*

Henkikirjoitus suoritettiin vuosittain tammikuun alussa vuoteen 1991 saakka, ja tällöin kiinteistön omistajan tuli ilmoittaa kaikki asukkaat. Nykyään muuttoilmoitusjärjestelmä hoitaa samat tehtävät.

Henkikirjojen lisäksi on väestötietoja useiden satojen vuosien ajan yllä­pidetty myös kirkon­kirjoissa. 1900-luvun alussa alettiin niiden ohella ylläpitää myös siviilirekisteriä mihinkään uskonto­kuntaan kuulumattomista henkilöistä.

Sveitsi
-------

Sveitsissä liittovaltiotasoinen väestönlaskenta (saks. *Eidgenössische Volkszählung*, ransk. *Recensement fédéral de la population*, ital.  *Censimento federale della popolazione*, Malline:K-rt) suoritettiin vuodesta 1850 vuoteen 2000 saakka joka kymmenes vuosi. Ensimmäisen väestönlaskennan pani alulle liittokansleri Stefano Franscini, joka keräsi sitä varten tiedot itse, kun parlamentti ei myöntänyt siihen tarvittavia varoja. Nykyisin väestönaskennat panee toimeen Sveitsin liittovaltion tilastovirasto.

Laskennoissa kerättäviin tietoihin kuuluu tietoja henkilöistä (kansalaisuus, asuin­paikka, syntymä­paikka, asema perheessä, lasten lukumäärä, uskonto, kielet, koulutus, ammatti, työpaikka ym.), kotitalouksista (muun muassa jäsenten lukumäärä), asuin­huoneistoista (pinta-ala, maksettu vuokra ym.) sekä rakennuksista (sijainnin koordinaatit, rakennus­ajan­kohta, kerrosten lukumäärä ym.) Osallistuminen on pakollista, ja vuonna 2000 tiedot saatiin kerätyksi 99,87 prosentista maan väestöstä. 

Vuodesta 2010 lähtien liittovaltion tilasto­virasto on laskenut väestön ja analysoinut tulokset vuosittain. Tästä ihmisille aiheutuvan vaivannäön vähentämiseksi tiedot kerätään pääasiassa väestö­rekistereistä, mutta niitä täydennetään satunnais­otantaan perustuvilla kyselyillä. Kyselyyn joutuu vastaamaan vain pieni osa (noin 5%) väestöstä, jolta tietoja kysytään kirjeitse tai puhelimitse. Ensimmäinen näin suoritettu laskenta koski tilannetta vuoden 2010 lopussa.

Syyria
------

Ensimmäisen väestönlaskennan Syyriassa pani toimeen ranskalainen mandaattihallinto vuosina 1921-1922. Sen tuloksia ei kuitenkaan pidetä luotettavina. Maan itsenäisyyden aikana väestönlaskenta on suoritettu vuosina 1947, 1960 (ensimmäinen maan koko väestön tutkimus), 1970, 1976 (otannalla), 1981, 1994, 2004 ja 2017.

Taiwan
------

Taiwanissa ensimmäinen väestönlaskenta suoritettiin vuonna 1905 saaren ollessa Japanin hallinnassa.

Tanska
------

Tanskan ensimmäinen väestönlaskenta suoritettiin vuosina 1700-1701, ja siinä kerättiin tietoa aikuisista miehistä. Vain noin puolet sen tuloksista on säilynyt. Koululaiset laskettiin 1730-luvulla.

Näiden varhaisten yritysten jälkeen suoritettiin vuonna 1769 ensimmäinen väestönlaskenta, jossa kerättiin Tanska-Norjan koko väestöstä, myös naisista ja lapsista, joista aikaisemmin oli laskettu vain lukumäärä. Valtakunnassa oli sillin 797 584 kansalaista. Georg Christian Oeder suoritti vuonna 1771 tilastollisen laskennan, joka käsitti Kööpenhaminan, Sjællandin, Mønin, ja Bornholmin.

Tämän jälkeen väestönlaskennat suoritettiin vuosina 1787, 1801 ja 1834. Vuosien 1840 ja 1860 välillä sellainen suoritettiin joka viides vuosi, sen jälkeen joka kymmenes vuosi vuoteen 1980 saakka. Pelkästään Kööpenhaminaa koskeva väestönlaskenta suoritettiin vuosina 1885 ja 1895.

1900-luvulla väestönlaskenta suoritettiin 1901-1921 joka viides vuosi, vuodesta 1930 lähtien joka kymmenes vuosi. Viimeinen perinteinen väestönlaskenta suoritettiin vuonna 1970.

Väestörekisterihin perustuva rajoitettu laskenta suoritettiin vuonna 1976. Vuodesta 1981 lähtien on joka vuosi muodostettu rekisterien perusteella tilasto, joka vastaa väestön- ja asutuslaskentaa. Tanska oli ensimmäinen maa, jossa tällaiset muodostettiin rekisterien perusteella. Tärkeimmät rekisterit ovat väestörekisteri (*Det Centrale Personregister*), rakennus- ja asutusrekisteri sekä yritysrekisteri. Nämä tilastot laatii Statistics Denmark. Tilastot on luettavissa myös Internetissä Statbank Denmarkin sivuilla.

Osia Tanskan väestötiedoista löytyy *Dansk Demografisk Database* -nimisestä tietokannasta, sekä myös skannattuina Arkivalier Online -sivustosta.

Tšekki
------

Tšekissä väestönlaskenta suoritetaan joka kymmenes vuosi, viimeksi 2011. Aikaisemmat väestönlaskennat olivat vuosina 1869, 1880, 1890, 1900, 1910, 1921, 1930, 1950, 1961, 1970, 1980, 1991 ja 2001.

Turkki
------

Turkissa väestönlaskennat toimeenpanee Turkin tilastotieteellinen instituutti. Ensimmäinen väestönlaskenta pantiin toimeen vuonna 1927. Vuodesta 1935 vuoteen 1990 saakka lähtien sellainen suoritettiin joka viides vuosi. Nykyisin sellainen suoritetaan joka kymmenes vuosi, viimeksi ja 15. kerran vuonna 2010. Turkissa väestönlaskenta suoritetaan yhdessä päivässä, sen sijaan että se monissa muissa maissa kestää 1–2 viikkoa. Tämän vuoksi esimerkiksi vuoden 2000 väestönlaskentaan tarvittiin noin 900 000 laskijaa.

Osmanien valtakunnassa väestönlaskennan toimeenpani vuonsina 1831-1838 sulttaani Mahmud II osana Tanzimat-uudistusliikettä. Kristityt ja juutalaiset miehet laskettiin, mutta naiset jätettiin laskennassa huomioon ottamatta.

Uganda
------

Ensimmäiset väestönlaskennat Ugandassa suoritettiin siirtomaavallan aikana vuosina 1911, 1921 ja 1931 jokseenkin alkeellisella tavalla. Tilastoyksikköinä olivat "majat", eivät yksilöt. Tieteellisemmät väestönlaskennat suoritettiin vuosina 1948 ja 1959, jolloin tilastoyksikköinä olivat henkilöt. Kummallakin kerralla kuitenkin laskettiin erikseen afrikkalainen ja ei-afrikkalainen väestö.

Maan itsenäisyyden aikana vuosina 1969, 1980 ja 1991 suoritetut väestönlaskennoissa kaikkiin rotuihin kuuluvat henkilöt laskettiin yhdessä. Vuosina 1980 kerättiin myös tietoa asutuksesta, ja osa väestöstä sai vastattavakseen sisällöltään laajemman kyselylomakkeen. Vuoden 1980 lomakkeet joutuivat kuitenkin hukkaan, ja kerätyksi saatiin vain alustavia tietoja.
ästä väestönlaskennasta on saatavilla vain alustavia tietoja.
väestönlaskennoissa 

Vuoden 2002 väestönlaskentaan osallistui noin 50 000 tietojen kerääjää ja tarkistajaa. Siinä kerättiin tietoja, paitsi väkiluvusta ja asutuksesta, myös maataloudesta sekä pienistä yksityis- ja perheyrityksistä. Alustavat tulokset julkaistiin kaksi viikkoa laskennan jälkeen. Lopulliset tulokset julkistettiin maaliskuussa 2005, mutta niitä analysoimalla tehdyt päätelmät sekä piirikuntatasoiset tulokset vasta vuoden 2006 toisella neljänneksellä.

Viimeksi Ugandassa suoritettiin väestönlaskenta elokuussa 2014.

Ukraina
-------

Neuvostoliiton hajoamisen jälkeen ensimmäisen väestönlaskennan Ukrainassa suoritti Ukrainan valtion tilastokomitea vuonna 2001. Silloin oli kulunut 12 vuotta siitä, kun Neuvostoliitossa väestönlaskenta oli suoritettu viimeisen kerran vuonna 1989.

Unkari
------

Virallinen väestönlaskenta on suoritetu Unkarissa vuodesta 1870 lähtien joka kymmenes vuosi. Viimeksi sellainen suoritettiin YK:n ja Euroopan unionin tilastotoimiston suositusten mukaisesti vuonna 2001.

Vuodesta 1880 lähtien Unkarin väestön­laskenta­järjestelmä on perustunut äidin­kieleen eli kunkin henkilön varhais­lapsuudessaan oppimaan kieleen, sekä kunkin laskennan aikaan eniten puhumaan kieleen ja muihin puhuttuihin kieliin.

Uusi-Seelanti
-------------

Uudessa-Seelannissa väestönlaskennat suorittaa *Statistics New Zealand* (maoriksi *Tatauranga Aotearoa)*, yleensä joka viides vuosi. Vuoden 1951 laskenta oli ensimmäinen, jossa maoreja ja eurooppalaisperäistä väestöä käsiteltiin tasavertaisesti; aikaisemmin eurooppalaisperäisistä oli pidetty erilainen ja 1800-luvulla kokonaan erillinen väestönlaskenta. Tulokset ajalta ennen vuotta 1966 on muutamaa poikkeusta lukuun ottamatta hävitetty, ja jäljellä olevatkin tulevat julkisiksi vasta vuonna 2066.

Vuosien 2001, 2006 ja 2013 väestönlaskennassa oli mahdollisuus vastata kysymyksiin tietoverkon kautta. Väestönlaskenta oli määrä suorittaa 8. maaliskuuta 2011. Se kuitenkin peruutettiin Canterburyssä syyskuussa 2010 ja Christchurchissa helmikuussa 2021 sattuneiden maanjäristysten vuoksi. Aikaisemmin oli vuoden 1931 väestönlaskenta peruutettu suuren laman vaikutusten ja vuoden 1941 laskenta toisen maailmansodan vuoksi.

Väestönlaskenta suoritettiin sen sijaan 5. maaliskuuta 2013. Vuoden laskenta suoritettiin ensisijaisesti verkon välityksellä, joskin paperiset lomakkeet oli saatavissa pyynnöstä. Seuraava laskenta on määrä suorittaa 7. maaliskuuta 2023.

Venäjä ja Neuvostoliitto
------------------------

Venäjällä ensimmäinen väestönlaskenta suoritettiin verotusta varten Pietari Suuren määräyksestä vuosina 1722-1723 ja määrättiin toistettavaksi joka kahdeskymmens vuosi. Vain miespuoliset veronmaksajat laskettiin. Venäjän keisarikunnan ainoa täydellinen väestönlaskenta suoritettiin vuonna 1897. 

Neuvostoliitossa suoritettiin koko liitto­valtiota koskeva väestön­laskenta vuosina 1920 (vain kaupungeissa), 1926, 1937, 1939, 1959, 1979 ja 1989. Neuvosto­liiton hajottua Venäjällä on suoritettu väestön­laskenta vuosina 2002 ja 2010. Nykyisin väestön­laskennasta vastaa Liitto­valtion tilasto­palvelu.

Viro
----

Virossa on suoritettu yleinen väestönlaskenta vuosina 1881, 1897, 1922, 1934, 1959, 1970, 1979, 1989 ja 2000. Ne suorittaa Statistics Estonia.

Yhdysvallat
-----------

Yhdysvaltain perustuslaki säätää väestönlaskennan suoritettavaksi kymmenen vuoden välein. Ensimmäisen kerran väestönlaskenta suoritettiin 1790. Väestönlaskennan perusteella määritetään, kuinka monta edustajaa kustakin osavaltiosta valitaan kongressiin. Väestönlaskennasta huolehtiva viranomainen on Bureau of the Census.

Lähteet
-------

1. ↑  Albania: 2001 census *instat.gov.al*.  Arkistoitu 21.7.2012. Viitattu 24.10.2013.
2. ↑  Census 2011 Preliminary Data Release - February 2, 2012 *ab.gov.ag*.  Arkistoitu 30.12.2013. Viitattu 5.3.2021.
3. ↑  Antigua and Barbuda 2011 Population and Housing Census *ab.gov.ag*.  2.5.2014.  Arkistoitu 25.11.2014. Viitattu 6.3.2021.
4. ↑  Population Census Gets Under Way In Azerbaijan. *Radio Free Europe*. 14.4.2009.
5. 1 2  Census-2011 kicks off today - India - DNA  1.4.2010. Dnaindia.com. Viitattu 2.11.2011.
6. 1 2 3 4 5  Census through History Central Statistics Office. Viitattu 6.3.2021.
7. 1 2  CSO Census Home Page *cso.ie*. Viitattu 6.3.2021.
8. ↑  National Statistics Website.
9. 1 2 3 4 5 6  The 2008 Israel Integrated Census of Population and Housing: Basic conception and procedure (PDF)  February, 2005. Israel Central Bureau of Statistics. Viitattu 2.11.2011.
10. ↑  Population Census 2010 Ministry of Internal Affairs and Communications. Viitattu 2.11.2011.
11. 1 2  [vanhentunut linkki]
12. ↑  Municipal Government Act (MGA)  28.12.2006. Qp.alberta.ca. Viitattu 2.11.2011.
13. ↑  Census kicks off. Kenya Broadcasting Corporation. August 24, 2009.
14. ↑  中华人民共和国国家统计局 >> 人口普查公报 Stats.gov.cn.
15. ↑  李克强主持召开人口普查领导小组会议时强调 把握我国基本国情 促进可持续发展  21.12.2009. Stats.gov.cn.
16. ↑  Communiqué on Major Data of the Second National Economic Census (No.1)  25.12.2009. Stats.gov.cn. Viitattu 2.11.2011.
17. ↑  Γενικη Γραμματεια Εσυε (Arkistoitu – Internet Archive).
18. ↑
19. 1 2  al-Issawi, Omar (June 4, 2009). Lebanon's Palestinian refugees. Al Jazeera.
20. ↑  Rolland, John C. (2003). *Lebanon: current issues and background." Nova Publishers. p. 65.*
21. ↑  Lebanon. Country studies.
22. ↑  Round of Censuses: Learning from the 2000 Round Country position: Mauritius February 2006 *statssa.gov.za*.  Arkistoitu 10.6.2007. Viitattu 12.3.2021.
23. ↑  Statistics Act 2000 Mauritiuksen valtio.  Arkistoitu 21.8.2012. Viitattu 12.3.2021.
24. ↑  Documenting the Norwegian Censuses: The male censuses of the 1660s and 1701  10.11.2004. Rhd.uit.no. Viitattu 2.11.2011.
25. ↑  The Digital Archives Regional State Archives in Bergen.  Arkistoitu 31.1.2013. Viitattu 2.11.2011.
26. ↑  Population and Housing Census 2001 Ssb.no. Viitattu 2.11.2011. Malline:No icon
27. ↑  Datainnsamling: Folketellingen som forsvant?  15 October 2010. Statistisk sentralbyrå.  Arkistoitu 30.8.2011. Viitattu 2.11.2011. Norwegian
28. ↑  Karachi: Cencus Process to begin in October.  *Dawn*, 19.7.2008. Artikkelin verkkoversio.
29. ↑  Muhammad Asif Wazir, Anne Goujon: "Abstract", *Working Papers assessing the 2017 Census of Pakistan using Demographic Analysis: A Sub-national Perspective*, s. 2. Vienna Institute of Demoraphy, 2019. Teoksen verkkoversio.
30. ↑  Censos em Portugal Instituto Nacional de Estatistica. Viitattu 17.3.2021.
31. ↑  Censos em Portugal de 1864 a 2011 Instituto Naciona de Estatistica. Viitattu 17.3.2021.
32. ↑  Narodowy spis powszechny odbywa się co 10 lat *netTG.pl*.  4.1.2021. Viitattu 28.2.2021. (puolaksi)
33. ↑  Poland’s 2021 National Census begins on Thursday *polandin.com*.  1.4.2021. Viitattu 31.8.2021. (englanniksi)
34. 1 2  List of Censuses conducted in Romania *recensamantromania.ro*.  Arkistoitu 28.9.2011. Viitattu 18.3.2021.
35. ↑  Romania’s 2021 census postponed to next year due to the COVID-19 pandemic Romania-Insider.com. Viitattu 26.3.2021.
36. ↑  Population and Housing Census General Authority of Statistics, Kingdom of Saudi Arabia. Viitattu 26.3.2021.
37. ↑  Saudi Arabia, Kingdom of – Agricultural Census 1999 – Explanatory Notes FAO. Viitattu 26.3.2021.
38. ↑  1869 Hungarian Census Museum of Jewish Heritage. Viitattu 12.3.2021.
39. 1 2  History of censuses Statistical Office RS. Viitattu 12.3.2021.
40. ↑  Register-based Census 2011 *stat.si*. Viitattu 12.3.2021.
41. ↑  History of Census Taking Department of Census and Statistis Sri Lanka.  Arkistoitu 14.12.2012. Viitattu 26.3.2021.
42. ↑  Polulation Department of Census and Statistis Sri Lanka. Viitattu 26.3.2021.
43. 1 2  *Otavan iso Fokus, 7. osa (Sv-Öö)*, s. 4580, art. Väestönlaskenta. Otava, 1974. ISBN 951-1-01521-4.
44. ↑  Laki väestölaskentalain kumoamisesta *Finlex*. Suomen oikeusministeriö ja Edita Publishing Oy. Viitattu 5.7.2018.
45. 1 2  Kaisu-Maija Nenonen, Ilkka Teerijoki: *Historian suursanakirja*, s. 150, hakusana Henkikirja. WSOY, 1998. ISBN 951-0-22044-2.
46. 1 2  Census Bundesamt für Statistik. Viitattu 26.3.2021.
47. ↑  Stefano Franscini – Vater der Schweizer Statistik Bundesamt für Statistik. Viitattu 26.3.2021. (saksaksi)
48. ↑  Lin Cheng-rong: *The Modernisation of Taiwan*. kiinasta englanniksi kääntänyt Elizabet Hoile. Tam-kang University. Teoksen verkkoversio.
49. ↑  Census 1769 (Arkistoitu – Internet Archive).
50. ↑  Statbank Denmark Statbank.dk. Viitattu 2.11.2011.
51. ↑  Dansk Demografisk Database Ddd.dda.dk. Viitattu 2.11.2011.
52. ↑  Arkivalier Online Arkivalieronline.dk.  Arkistoitu 15.1.2009. Viitattu 2.11.2011.
53. ↑  Census interactive model based software, väestönlaskennan tulokset *ro.utia.cas.cz*.
54. ↑  Uganda Population and Housing Census 2002 Uganda Bureau of Statistics. Viitattu 26.3.2021.
55. ↑  Uganda Bureau of Statistics *uganda.unfpa.org*. Viitattu 26.3.2021.
56. ↑  All-Ukrainian population census 2001 State Statistics Committee of Ukraine. Viitattu 26.3.2021.
57. ↑  Census cancelled due to quake Fairfax Media. Viitattu 12.3.2021.
58. ↑  Censuses in Estonia (Arkistoitu – Internet Archive).
59. ↑  Statistics Estonia  19.7.2010. Stat.ee.  Arkistoitu 13.11.2012. Viitattu 2.11.2011.
60. ↑  Decennial census  12.12.2007. U.S. Census Bureau.  Arkistoitu 11.6.2010. Viitattu 22.10.2009. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Population and housing censuses by country